Astrokimika

thumb
Astrokimika unibertsoaren konposizio kimikoa aztertzen duen zientziaren arloa da, hau da, elementuak eta molekulak espazioan nola sortzen diren, haien erreakzioak eta erradiazioarekin duten interakzioak aztertzen dituena. Horretarako, astronomia, fisika eta kimika bezalako diziplinak konbinatzen ditu, espektroskopiaren bitartez, izarrak, galaxiak eta planetak aztertzeko eredu matematikoak bezalako teknika erabiliz. Bere helburu nagusia da, batetik, zeruko gorputzen eraketa eta bilakaera, eta, bestetik, muturreko giroen kimika eta unibertsoko beste leku batzuetan bizitzaren existentzia eta jatorri posiblea ulertzea.   

 Historia 
Astrokimikaren historia William Herschelekin hasi zen. Berak planteatu zuen izarrek  Lurraren antzeko konposizioa izan ahal zutela. Ideia horri esker, astrokimika hasi zer XVIII. mendean garrantzia hartzen. Astrokimika hasi zen kontzeptu berriak eta ikerketa zientifikoak jasotzen, esaterako, izarren espazioan duten konposizioa eta horiek Lurreko materialekin duten antzekotasuna aztertuz.  

Era berean, alorraren ikerketa espektroskopiaren garapenarekin hasi zen, XIX. mendean. Horri esker, izarren konposizioa aztertzea posible zen, eta unibertso eta Lurreko elementuen arteko antzekotasunak aurkitu ziren. Espektroskopiaren garapenari esker, 1937. urtean lehen molekula konplexua zehaztu zen, zianuro anioia (CN-). Harrezkero, diziplinak eboluzionatu egin du espektroskopia aurreratuari eta erradioastronomiari esker, gas eta hauts kosmikoaren konposizioa identifikatu eta aztertzeko, baita espazioan gertatzen diren erreakzio kimikoak aztertzeko ere.   

 Espektroskopia 
thumb
Esan bezala, espektroskopioa astrokimikan garrantzi handiko tresna da. Espazioan dauden molekula eta atomoen argiaren xurgapena eta igorpena neurtzea ahalbidetzen du. Behaketa astronomikoak laborategiko neurriekin alderatuz, zientzialariek izarren eta nebulosen osagai kimikoak zehaztu ditzakete. Atomo eta molekula bakoitzak espektro bereizgarriak ditu, mekanika kuantikoaren bidez aurreikusi daitekeena. Espektro hauen azterketak izarren konposizioa, tenperatura eta grabitazio azelerazioa aztertzen laguntzen du, baita planeten atmosferak eta espazioarteko materiala ere, uhin-luzera desberdinetan. Horrela, astrokimikari esker, galaxiak eta izarrak ulertzeko aukera zientifikoki sakondu da, eta espazioaren fenomenoak zehaztuz, ikerketa berriak egiten ari dira.  

 Astrokimikaren ekarpena 
Astrokimikari esker 260 molekula baino gehiago aurkitu dira espazioan, konposatu sinpleenetatik (ura, kasurako), konposatu organiko konplexuetara arte (hala nola aminoazidoak). Aurkikuntza horiek unibertsoaren kimika ulertzen laguntzen dute. Horrez gain, hodeien, izarren eta gainerako planeten benetako konposizio eta egiturak ezagutu dira. Horri esker, beste planeta batzuk bizitzeko egokiak diren edo unibertsoan zehar beste bizidun batzuk aurki daitezkeen ikertu daiteke. Azken urteetan, astrokimikaren aurkikuntzek berriro piztu dituzte bizitzaren jatorriari buruzko galderak, eta elkarrekintza kimikoek bizitza sortzeko aukera emateko inguruneak zehaztu dituzte. Espazioko molekulen ezaugarriak aztertuz, unibertsoan bizitza dagoen tokietan egoerak alda daitezkeela ikusi da.  

 Astrokimika eta bizitzaren jatorria 
Astrokimikak ez du soilik unibertsoaren konposizio kimikoa aztertzen. Aitzitik, bizitzaren jatorriaren bilaketan ere garrantzi handia du. Molekula organikoak, hala nola aminoazidoak, espazioan aurkitu dira, eta horiek bizitza sortzeko oinarri diren molekulak izanik, bizitza planetetan aurkitzeko hipotesiak indartzen dituzte. Izan ere, espektroskopia eta erradioastronomia tekniken bidez, izarren eta nebulosen barnean molekula organiko konplexuak identifikatu dira. Honek galdera bat planteatzen du: beste planetetan espazioan bizitza sortu edo garatzeko aukera ematen duen aldaerarik dago?  

Ikerketa gehiago eginda, espazioko inguruneek, hala nola izarrak eta asteroideak, bizitzaren sortze prozesua ulertzeko gakoak eskaintzen dituzte. Gero eta gehiago ikusten da posible dela bizitza beste leku batzuetan sortzea.  

 Meteoritoak eta asteroideak 
Astrokimika meteoritoetan eta asteroideetan aurkitzen den materialaren azterketan ere oinarritzen da. Meteoritoek Lurraren eta beste planeten hasierako konposizioa eta bilakaera ulertzeko gakoak eskaintzen dituzte. Espazioaren hainbat lekutatik datozen objektuak ikertzeak aukera ematen du molekula organikoen jatorria eta biokimika jakiteko, baita espazioan bizi daitezkeen beste organismoak aurkitzeko aukera ere. Horregatik, meteoritoak garrantzitsuak dira bizitzaren ezagutza sakontzeko.  
thumb
Azken ikerketek asteroideetan aurkitutako molekulek, adibidez, aminoazidoak edo azido nukleikoak, bizitzaren oinarrizko osagaiak direla erakutsi dute. Meteoritoen eta asteroideen azterketa funtsezko lana da espazioko materia organikoaren jatorria ulertzeko.  

 Astrokimikaren aplikazioak teknologia eta ikerketa aurreratuetan 
Astrokimika ez da bakarrik unibertsoaren konposizio kimikoa ulertzeko tresna; hainbat arlotan ere aplikazio praktikoak ditu, teknologia eta zientzia aurreratua hobetzen laguntzeko. Espektroskopia, astrokimikaren oinarria den teknika, espazioaren azterketatik kanpo ere erabiltzen da, adibidez, farmaziako industriaren analisi kimikoetan, medikuntza diagnostikoan eta ingurumenaren ikerketan. Horrela, espazioko molekulen analisiak Lurraren arlo desberdinetan erabil daitezkeen teknologiak garatzen laguntzen du.  

Astrokimika espazio esplorazioaren aurrerapenetan ere aplikatzen da, planeten eta hodeien osagaiak aztertzeko. Horrek satelite eta espaziontzi berrien diseinuan eragina izan du, eta planeta arrotzak aztertzeko teknologia aurreratuak garatzen laguntzen du. Gainera, astrokimikak bioingeniaritza eta biokimika ikerketetan ere eragin du, bizitzaren bilakaera eta ingurune kimikoen eragina aztertzeko.  

Horrela, astrokimikak ez du soilik unibertsoaren ulermenean laguntzen. Aitzitik, teknologiaren eta ikerketaren eremu zabalean ere ekarpen handiak egiten ari da.  

 Etorkizuna 
Astrokimikaren etorkizuneko ikerketek bizitza planetetan aurkitzeko aukera handiak eskaintzen dituzte. Gero eta teknika aurreratuagoek, hala nola teleskopio espazialek, aukera ematen dute planeta arrotzetako atmosferak eta haien osagai kimikoak aztertzeko. Teknika horiek bizitza posiblea den planetak identifikatzeko aukera handitzen dute. Etorkizunean, zientzialariek bizitzaren unibertso mailako bilakaera hobeto ulertu ahal izango dute, eta agian bizitzaren jatorriari buruzko galdera guztiei erantzun ahalko zaie. Aurrerantzean, unibertsoan zehar bizitzaren arrastoak aurkitzeko ekimenak areagotuko dira, eta askotan aurkitzen diren molekulak eta konposatuak bizitzaren eredu berriak azaltzeko balio izango dute. Horrela, astrokimika izango da, unibertsoaren kimika eta konposizioa aztertzen duen arloa ez ezik, bizitza bilatzeko eta haren jatorria aztertzeko gako nagusietako bat ere.

 Erreferentziak